Рэсыфі

Рэсыфі (па-партугальску: Recife) — горад у Бразыліі, адміністрацыйны цэнтар і самы буйны горад штату Пэрнамбуку. Рэсыфі знаходзіцца ў месцы ўпадзеньня ракі Бэбэрыбі ў Атлянтычны акіян. Буйны порт на беразе акіяну. Спалучэньне вялікай колькасьці працаўнікоў і значных прыватных інвэстыцыяў спрыяла разьвіцьцю мэдычнай сфэры гораду, такім чынам, што на сёньня Рэсыфі зьяўляецца другі паводле велічыні ў мэдычным цэнтрам Бразыліі пасьля Сан-Паўлу. Шпіталі з самым сучасным абсталяваньнем прымаюць пацыентаў нават з суседніх дзяржаваў. Горад будзе адным з гарадоў, якія мусяць прыняць у сябе матчы чэмпіянату сьвету па футболе 2014 году. Гісторыя Навакольлі Рэсыфі сталіся месцам адным зь першых пасяленьняў падданых партугальскай кароны. У 1537 годзе кароль Партугаліі Жуан III падзяліў Бразылію на спадчынныя капітанствы, бо партугальцы зразумелі, што ў іх не было ніякіх чалавечых або фінансавых рэсурсаў для інвэставаньня ў такую вялікую й далёкую калёнію, таму вырашылі прызначыць гэтую задачу прыватным прадпрымальнікам. Аднак гэтая ідэя ня мела значнага посьпеху. Пэрнамбуку квітнела ад цукровай прамысловасьці, бо цукровыя буракі яшчэ прамыслова не вырабляліся ў Эўропе да пачатку XIX стагодзьдзя. У той час у Эўропе плянтацыі цукровага трысьнёгу можа быць трымаць толькі ў Андалюзіі й Алгарвэ. Ад 1580 да 1640 гадоў каралеўствы Гішпаніі й Партугаліі былі аб’яднаныя пад уладай адзінага караля. Гішпанія была ўцягнутая ў вайну супраць Нідэрляндаў, і таму закрыла гандаль бразыльскага цукру для нідэрляндцаў. У адказ на гэта нідэрляндцы вырашылі захапіць некалькі бразыльскіх гарадоў па вытворчасьці цукру ў тым ліку Салвадор і Натал. З 1630 па 1654 гады горад знаходзіўся пад кантролем Нідэрляндаў, тутака была створана Нідэрляндзкая Бразылія. Эканоміка Рэсыфі зьяўляецца адным з галоўных бізнэсовых цэнтраў Бразыліі, у асноўным таму што горад мае міжнародны аэрапорт і два міжнародных порты. Адзін зь іх размешчаны ў самім горадзе, а іншы знаходзіцца прыкладна ў 40 кілямэтрах ад Рэсыфі. Гарады-сябры Порту, Партугалія Нант, Францыя Гуанчжоў, Кітай Амстэрдам, Нідэрлянды Далас, ЗША Ля-Каруньня, Гішпанія Крыніцы Вонкавыя спасылкі Афіцыйны сайт